CELEX: C2006/060/58
Language: et
Date: 2006-03-11 00:00:00
Title: Kohtuasi C-39/06: Euroopa Ühenduste Komisjoni  24. jaanuari 2006.  aasta hagi Saksamaa Liitvabariigi vastu

11.3.2006   
            
            
               ET
            
            
               Euroopa Liidu Teataja
            
            
               C 60/30
            
         Euroopa Ühenduste Komisjoni 24. jaanuari 2006. aasta hagi Saksamaa Liitvabariigi vastu
   (Kohtuasi C-39/06)
   (2006/C 60/58)
   Kohtumenetluse keel: saksa
   Euroopa Ühenduste Komisjon esitas 24. jaanuaril 2006 Euroopa Ühenduste Kohtule hagi Saksamaa Liitvabariigi vastu. Hageja esindajad on Kilian Gross ja Tibor Scharf, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1.
            
            
               tunnistada, et kuna Saksamaa Liitvabariik ei ole võtnud vajalikke meetmeid antud riigiabi tagasinõudmiseks, siis on Saksamaa Liitvabariik rikkunud EÜ artiklist 249 ja komisjoni 30. oktoobri 2002. aasta otsuse riigiabimenetluse C-62/00 kohta (ex NN 142/99) 13. mai 2003. aasta otsusega (2003/643/EÜ) (1) Saksamaa poolt Kahla Porzellan GmbH ja Kahla/ Thüringen Porzellan GmbH kasuks antud riigiabi kohta muudetud kujul artiklitest 1, 2 ja 3 tulenevaid kohustusi;
            
         
               2.
            
            
               mõista kohtukulud välja Saksamaa Liitvabariigilt.
            
         Väited ja peamised argumendid
   Euroopa Komisjoni väitel ei ole Saksamaa Liitvabariik täitnud piisavalt komisjoni 30. oktoobri 2002. aasta otsust riigiabimenetluse C-62/00 kohta (ex NN 142/99), mida on muudetud 13. mai 2003. aasta otsusega (2003/643/EÜ).
   Vastavalt sellele otsusele tunnistati mitmed riigiabid, mida Saksamaa andis Kahla Porzellan GmbH'le aastatel 1991–1993 ja Kahla/ Thüringen Porzellan GmbH'le aastatel 1993–1999 ühisturuga kokkusobimatuks. Lisaks nõuti otsusega riigiabi, sh intresside tagastamist.
   Asjaolu, et otsus 2003/643/EÜ vaidlustati kohtuasjas T-20/03 on otsuse täitmise kohustuse seisukohalt asjakohatu, kuna sellel puudub peatav toime.
   Kuna Saksamaa Liitvabariik ei ole vaatamata komisjoni korduvatele kirjalikele nõudmistele otsust 2003/643/EÜ täielikult täitnud, siis otsustas komisjon esitada hagi EÜ asutamislepingu artikli 88 lõike 2 alusel.
   
      (1)  ELT 2003 L 227, lk 12.